বিজ্ঞানওপ্রযুক্তিমন্ত্রক
বিজ্ঞান প্রযুক্তি দপ্তর ২০২০-র স্বর্ণ জয়ন্তী ফেলোদের নির্বাচিত করেছে
নতুন দিল্লি, ১২ নভেম্বর, ২০২০
জীবন বিজ্ঞান, রসায়ন বিজ্ঞান, গণিত, ভূ এবং বায়ু মণ্ডলীয়, পদার্থ বিজ্ঞান, ইঞ্জিনিয়ারিং এবং গবেষণা ও উন্নয়ন ক্ষেত্রে উদ্ভাবনী গবেষণামূলক চিন্তা-ভাবনার জন্য ২১ জন বিজ্ঞানীকে ২০২০ সালের স্বর্ণ জয়ন্তী ফেলোশিপ পুরস্কারের জন্য নির্বাচিত করা হয়েছে। বিজ্ঞান ও প্রযুক্তি দপ্তর এই পুরস্কারের জন্য ২১ জন বিজ্ঞানীকে বেছে নিয়েছে। নির্বাচিত বিজ্ঞানীদের গবেষণা পরিকল্পনায় কাজ করার ক্ষেত্রে স্বাধীনতা দেওয়া হবে এবং গবেষণা পরিচালনার জন্য প্রয়োজনীয় অর্থ সাহায্য করা হবে।
কেন্দ্রীয় সরকার স্বাধীনতার ৫০ বছর স্মরণে এই স্বর্ণ জয়ন্তী প্রকল্পটি চালু করেছিল। মূলত বিজ্ঞান ও প্রযুক্তি ক্ষেত্রে দেশের তরুণ বিজ্ঞানীদের মৌলিক গবেষণার কাজ চালিয়ে যাওয়ার ক্ষেত্রে সাহায্য ও সহযোগিতার উদ্দেশ্যে তাঁদের নির্বাচিত করা হয়। এই প্রকল্পের আওতায় ভারত সরকারের বিজ্ঞান ও প্রযুক্তি দপ্তর পুরস্কার প্রাপকদের গবেষণার কাজ চালিয়ে যাওয়ার জন্য প্রয়োজনীয় সাহায্য করে থাকে এবং ৫ বছর ধরে প্রত্যেক মাসে ২৫,০০০ টাকা আর্থিক সাহায্যও প্রদান করে থাকে। এছাড়াও বিজ্ঞান ও প্রযুক্তি দপ্তর ৫ বছরের জন্য ৫ লক্ষ টাকা গবেষণামূলক অনুদান হিসেবে বিজ্ঞানীদের সহায়তা প্রদান করে। যে সংস্থার অধীনে বিজ্ঞানীরা গবেষণার কাজ চালান সেখান থেকে তাঁরা এই অর্থ তুলতে পারেন। এছাড়াও এই ফেলোশিপে গবেষণার কাজের জন্য সরঞ্জাম, কম্পিউটারের সুবিধা, অন্যান্য সরঞ্জাম, দেশে ও বিদেশে যাত্রা এবং বিশেষ প্রয়োজনে একাধিক ক্ষেত্রে সাহায্যও করা হয়ে থাকে।
বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা জানিয়েছেন, এবছরের শুরুতে নতুন নীতি অনুযায়ী বিজ্ঞানীদের গবেষণার সম্ভাবনা, কাজের স্বীকৃতি, অনুপ্রেরণা এবং ক্ষমতায়ণের লক্ষ্যে স্বর্ণ জয়ন্তী ফেলোশিপের আওতায় অধিক সংখ্যক তরুণ বিজ্ঞানীদের সাহায্যের জন্য সিদ্ধান্ত নেওয়া হয়।
এবছর যে ২১ জন বিজ্ঞানীকে এই ফেলোশিপের আওতায় নির্বাচিত করা হয়েছে তাঁরা হলেন-
১) পুনের ইন্ডিয়ান ইনস্টিটিউট অফ্ সায়েন্স এডুকেশন অ্যান্ড রিসার্চ-এর সহকারী অধ্যাপক ডঃ অরুপ বিশ্বাস।
২) ইন্ডিয়ান ইনস্টিটিউট অফ্ টেকনোলজি – রোপার-এর পদার্থ বিজ্ঞান দপ্তরের সহকারী অধ্যাপক ডঃ রাজেশ ভি. নায়ার।
৩) নতুন দিল্লির ন্যশনাল ইনস্টিটিউট অফ্ প্ল্যান্ট জিনোম রিসার্চ-এর বিজ্ঞানী ডঃ গোপালজী ঝাঁ।
৪) বেঙ্গালুরুর ইন্ডিয়ান ইনস্টিটিউট অফ্ সায়েন্সের সহকারী অধ্যাপক সূর্যসারথী বোস।
৫) পুনের ইন্ডিয়ান ইনস্টিটিউট অফ্ সায়েন্স এডুকেশন অ্যান্ড রিসার্চ-এর সহকারী অধ্যাপক ডঃ অংশুমান নাগ।
৬) তিরুবনন্তপুরমের বিক্রম সারাভাই স্পেস সেন্টারের স্পেস ফিজিক্স ল্যাবরেটরির সাইন্টিফিক ইনভেস্টিগেটর ডঃ বিজয় কুমার এস নায়ার।
৭) মুম্বাইয়ের ডিপার্টমেন্ট অফ্ থিওরেটিক্যাল ফিজিক্স-এর ফ্যাকাল্টি সদস্য ডঃ বাসুদেব দাশগুপ্ত।
৮) কলকাতার ইন্ডিয়ান ইনস্টিটিউট অফ্ সায়েন্স এডুকেশন অফ্ রিসার্চ-এর সহকারী অধ্যাপক ডঃ দীব্যেন্দু দাস।
৯) ভোপাল-এর ইন্ডিয়ান ইনস্টিটিউট অফ্ সায়েন্স এডুকেশন অ্যান্ড রিসার্চ-এর সহকারী অধ্যাপক ডঃ আর. মহালক্ষ্মী।
১০) পুনের ইন্ডিয়ান ইনস্টিটিউট অফ্ সায়েন্স এডুকেশন অ্যান্ড রিসার্চ-এর সহকারী অধ্যাপক ডঃ রাজেশ নাথ।
১১) হায়দ্রাবাদ-এর ইন্ডিয়ান ইনস্টিটিউট অফ্ টেকনোলজির সহকারী অধ্যাপক ডঃ চন্দ্রশেখর প্রসাদ শর্মা।
১২) গুয়াহাটির ইন্ডিয়ান ইনস্টিটিউট অফ্ টেকনোলজির সহকারী অধ্যাপক ডঃ বিমান বি. মণ্ডল।
১৩) মুম্বাইয়ের টাটা ইনস্টিটিউট অফ্ ফান্ডামেন্টাল রিসার্চ-এর সহকারী অধ্যাপক ডঃ হরিহরণ নারায়ণন।
১৪) তিরুপতির ইন্ডিয়ান ইনস্টিটিউট অফ্ সায়েন্স এডুকেশন অ্যান্ড রিসার্চ-এর সহকারী অধ্যাপক ডঃ ভানচিয়াপ্পান অবরিন্দন।
১৫) মাদ্রাজ-এর ইন্ডিয়ান ইনস্টিটিউট অফ্ টেকনোলজির সহকারী অধ্যাপক ডঃ পি. আনবারসান।
১৬) বেঙ্গালুরুর ইন্ডিয়ান ইনস্টিটিউট অফ্ সায়েন্স-এর সহকারী অধ্যাপক ডঃ সন্দীপ ইশ্বরাপ্পা।
১৭) বেঙ্গালুরুর ইন্ডিয়ান ইনস্টিটিউট অফ্ সায়েন্স-এর সহকারী অধ্যাপক ডঃ সোমবুদ্ধ মিশ্র।
১৮) ভূবনেশ্বরের ইন্ডিয়ান ইনস্টিটিউট অফ্ ফিজিক্স-এর সহকারী অধ্যাপক ডঃ সঞ্জীব কুমার আগরওয়াল।
১৯) বেঙ্গালুরুর ইন্ডিয়ান ইনস্টিটিউট অফ্ সায়েন্স-এর গণিত বিভাগের অধ্যাপক ডঃ মহেশ কাকদে।
২০) মাদ্রাজ-এর ইন্ডিয়ান ইনস্টিটিউট অফ্ টেকনোলজির সহকারী অধ্যাপক ডঃ প্রভু রাজগোপাল।
২১) তিরুপতির ইন্ডিয়ান ইনস্টিটিউট অফ্ সায়েন্স এডুকেশন অ্যান্ড রিসার্চ-এর রসায়ন বিভাগের সহকারী অধ্যাপক ডঃ একাম্বরম বালারামন।
ত্রিস্তরীয় স্ক্রিনিং প্রক্রিয়ার মাধ্যমে এই ২১ জন বিজ্ঞানীকে এবছর ফেলোশিপের জন্য নির্বাচিত করা হয়েছে।